|  |  |
| --- | --- |
| Številka: 001-131/2024-2560-24 | |
| Ljubljana, 13. 12. 2024 | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| **ZADEVA: Odgovor na poslansko pobudo Jelke Godec v zvezi s preprečitvijo novih rušitev objektov – predlog za obravnavo** | | | | |
| **1. Predlog sklepov vlade:** | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..seji dne ….. sprejela naslednji  SKLEP:  Vlada Republike Slovenije je sprejela Odgovor na poslansko pobudo Jelke Godec v zvezi s preprečitvijo novih rušitev objektov in ga pošlje Državnemu zboru.  Barbara Kolenko Helbl  GENERALNA SEKRETARKA  Prejmejo:  - Državni zbor,  - Ministrstvo za naravne vire in prostor,  - Ministrstvo za vzgojo in izobraževanje,  - Služba Vlade Republike Slovenije za zakonodajo. | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| - Jože Novak, minister za naravne vire in prostor  - Nevenka Žvokelj, v.d. glavne inšpektorice, Inšpektorat RS za naravne vire in prostor | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| **5. Kratek povzetek gradiva:** | | | | |
| Vlada s sklepom sprejme Odgovor na poslansko pobudo Jelke Godec v zvezi s preprečitvijo novih rušitev objektov. | | | | |
| **6. Presoja posledic za:** | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| **7.b Predstavitev ocene finančnih posledic pod 40.000 EUR: /** | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo (predpis) ni bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Gradivo ni take narave, da bi ga bilo potrebno poslati združenjem v mnenje. | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
|  | | | | |
|  | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | NE | |
| **11. Gradivo je uvrščeno v delovni program vlade:** | | | NE | |
| Jože Novak  MINISTER | | | | |

|  |
| --- |
| Priloga:   * Predlog odgovora na poslansko pobudo Jelke Godec v zvezi s preprečitvijo novih rušitev objektov |

**Odgovor na poslansko pobudo Jelke Godec v zvezi s preprečitvijo novih rušitev objektov**

Poslanka Jelka Godec (v nadaljevanju: poslanka) je na Vlado Republike Slovenije (v nadaljevanju: vlada) naslovila poslansko pobudo , ki se glasi:

»V *začetku oktobra se je povsem nepričakovano zrušila streha športne dvorane Vrbanska Zavoda Antona Martina Slomška v Mariboru, ki obsega vrtec, osnovno šolo in gimnazijo. V nesreči ni bil nihče poškodovan, so pa otrokom in zaposlenim, ki so bili takrat v bližini, zaradi šoka nudili psihološko pomoč. Danes je jasno, da zgolj popravilo strehe dvorane, ki jo je do sedaj uporabljajo 1000 otrok, ne bo dovolj, saj je tveganje, da bi se porušil še preostali del, preveliko. Škoda bo po do sedaj znanih ocenah večmilijonska. Kriminalisti skupaj z izvedenci gradbene stroke preverjajo vzrok podora in preiskujejo, ali je šlo za kaznivo dejanje povzročitve nevarnosti pri gradbeni dejavnosti. Gre za športno dvorano, ki jo je leta 2008 zgradil tedanji SCT s svojimi podizvajalci. Po besedah nekaterih gradbenih inženirjev, ki so se obrnili name, je takšnih objektov v Sloveniji več. Menijo, da bi bilo smiselno opraviti monitoringe na vseh teh objektih in ugotoviti, ali je podobna nenadna rušitev možna še kje, da bi preprečili nove nevarnosti in ogromno škodo. Zaradi vsega navedenega na vas naslavljam poslansko pobudo, da vsa pristojna ministrstva čimprej zadolžite, da v okviru svojih nalog sprožijo vse postopke, s katerimi bodo ugotovili, kateri objekti so bili grajeni enako kot športna dvorana Vrbanska Zavoda Antona Martina Slomška v Mariboru in opravili monitoringe na vseh teh objektih*.«

Vlada v nadaljevanju podaja odgovor na poslansko pobudo Jelke Godec v zvezi s preprečitvijo novih rušitev objektov in pojasnjuje, da so bili pripravljeni naslednji ukrepi in sicer vezani na:

1. Potresno varnost:

Na Ministrstvu za naravne vire in prostor na podlagi Resolucije o krepitvi potresne varnosti do leta 2050 »PREHITIMO POTRES« (ReKPV50), ki jo je Državni izbor sprejel v novembru 2023 in je bila objavljena v Uradni list RS, št. 122/23, pripravljajo Akcijski program za izvedbo nalog navedenih v resoluciji. Ta bo predvidoma vseboval tudi način preverjanja ustreznosti mehanske odpornosti in stabilnosti objektov. Tako se bo sistematično preverilo stanje stavb, predvsem z vidika njihove potresne odpornosti. Akcijski program bo vseboval tudi pogoje za oblikovanje kriterijev, na podlagi katerih se bo opredeljevala nujnost preveritve in morebitne protipotresne ojačitve objektov. Logično je, da bodo prej na vrsti javni objekti, posebej tisti, ki tvorijo kritično infrastrukturo in v katerih je tveganje zaradi večjega števila uporabnikov večje.

1. Inšpekcijske ukrepe:

V konkretni zadevi se trenutno preverja dokumentacija. Ker podatkov o objektu ni bilo mogoče ugotoviti iz aplikacije PISo, je bila na UE Maribor poslana poizvedba za preverbo dokumentov (dovoljenj). Odgovora pristojna inšpekcija še ni prejela. Sledili bodo inšpekcijski ukrepi.

1. Aktivnosti Ministrstvo za vzgojo in izobraževanje:

Ob koncu dodajamo, da bo Ministrstvo za vzgojo in izobraževanje po prejetju strokovnega mnenja s strani Zavoda Antona Martina Slomška Maribor preučilo možnost monitoringa streh na vzgojno-izobraževalnih objektih, ki so bila grajena na enak način kot športna dvorana Vrbanska in so v lasti Republike Slovenije.